b'\n_START_ARTICLE_\nCorneliu B\xc3\xa2rs\xc4\x83nescu\n_START_PARAGRAPH_\nCorneliu B\xc3\xa2rs\xc4\x83nescu (n. 1934, Constan\xc8\x9ba - d. 9 septembrie 2007, Constan\xc8\x9ba) a fost un antrenor rom\xc3\xa2n de kaiac-canoe._NEWLINE_B\xc3\xa2rs\xc4\x83nescu a preg\xc4\x83tit numero\xc8\x99i campioni europeni, mondiali \xc8\x99i olimpici._NEWLINE_Dupa ce a debutat la canotaj, din 1959, s-a dedicat activit\xc4\x83\xc8\x9bii de kaiac-canoe. In perioada 1961-1964 a lucrat ca antrenor la \xc8\x98coala Sportiv\xc4\x83 nr. 2 din Bucure\xc8\x99ti, unde a reu\xc8\x99it s\xc4\x83 selectioneze \xc8\x99i s\xc4\x83 preg\xc4\x83teasc\xc4\x83 numero\xc8\x99i viitori campioni na\xc8\x9bionali de juniori, care, ulterior, au fost promova\xc8\x9bi \xc3\xaen sportul de performan\xc8\x9b\xc4\x83. Din 1965 \xc8\x99i p\xc3\xa2n\xc4\x83 \xc3\xaen 1989, a func\xc8\x9bionat ca antrenor federal \xc3\xaen cadrul forului de specialitate. \xc3\x8entre 1962 \xc8\x99i 1982, a f\xc4\x83cut parte din colectivele tehnice ale loturilor reprezentative, aduc\xc3\xa2ndu-\xc8\x99i contribu\xc8\x9bia, al\xc4\x83turi de cei mai valoro\xc8\x99i antrenori, la afirmarea kaiacului \xc8\x99i canoei rom\xc3\xa2ne\xc8\x99ti pe plan international, fapt atestat de cucerirea unui mare num\xc4\x83r de medalii \xc8\x99i titluri olimpice si mondiale. In 1980, este solicitat s\xc4\x83 participe la preg\xc4\x83tirea lotului olimpic italian pentru Olimpiada de la Moscova. Incep\xc3\xa2nd din 1969, a oficiat ca arbitru interna\xc8\x9bional la CM \xc8\x99i la J.O.._NEWLINE_B\xc3\xa2rs\xc4\x83nescu a contribuit direct la elaborarea orient\xc4\x83rii metodice, a planurilor \xc8\x99i programelor de preg\xc4\x83tire, precum \xc8\x99i la formarea unor noi genera\xc8\x9bii de tehnicieni. A fost membru in Comisia de turism a Federa\xc8\x9biei Interna\xc8\x9bionale de Canoe, intre 1972 si 1974. In 1993, a fost ales vicepre\xc8\x99edinte al Asociatiei Europene de Canoe. Intre 1990 si 1994, a functionat ca secretar general al Federa\xc8\x9biei de Kaiac-Canoe, iar in 1995, a fost ales pre\xc8\x99edintele acestui organism. A contribuit substan\xc8\x9bial la cucerirea celor 80 de medalii (17 de aur, 41 de argint, 22 de bronz) la edi\xc8\x9biile din perioada 1990-2000 ale C.M. \xc8\x99i C.E. de seniori \xc8\x99i juniori, precum \xc8\x99i a celor 5 medalii (aur, argint, 3 bronz) la J.O. din 1996 si 2000 de c\xc4\x83tre kaiaci\xc8\x99tii \xc8\x99i canoi\xc8\x99tii tricolori._NEWLINE_Pentru rezultatele ob\xc8\x9binute pe plan intern \xc8\x99i international, antrenorul emerit Corneliu B\xc3\xa2rs\xc4\x83nescu a fost decorat, in 2000, cu Ordinul Na\xc8\x9bional \xe2\x80\x9ePentru Merit\xe2\x80\x9d \xc3\xaen grad de cavaler.'